*Pranešimas žiniasklaidai*

*2024 m. birželio 5 d.*

**„Ekskomisarų biuras“ išlaiko lyderystę saugos sektoriuje: pernai ir toliau augino pajamas bei tvariai investavo**

**Didžiausios ir ilgiausiai Lietuvoje veikiančios, šiemet 30 metų jubiliejų švenčiančios, saugos tarnybos „Ekskomisarų biuras“ pajamos pernai buvo 7 proc. didesnės nei 2022 m. ir siekė beveik 30 mln. eurų. Penkerius metus iš eilės fiksuojamą pajamų augimą užtikrino tvari įmonės plėtra šalyje bei dėl investicijų į fizinę ir elektroninę apsaugą išaugęs paslaugų efektyvumas. Šiuo metu įmonė turi daugiau nei 23 tūkst. klientų, o tarp saugojamų objektų – ir fizinių asmenų turtas, ir didžiausi Lietuvos mažmeninės prekybos tinklai, valstybės įmonės bei pasaulinio lygio renginiai.**

Pasak „Ekskomisarų biuro“ generalinio direktoriaus Vytauto Labecko, didžiausią įtaką pernai ir toliau augusiems įmonės finansiniams rezultatams turėjo sisteminga, tvari įmonės plėtra, efektyviau teikiamos paslaugos ir dėl to stiprėjęs klientų pasitikėjimas saugos tarnyba.

„Stabilus ir užtikrintas įmonės augimas rodo, kad nuosekliu, į konkrečią sritį sutelktu dėmesiu, profesionalių šiuolaikinių elektroninių sprendimų bei fizinės saugos deriniu, pasitiki ir vertina tiek esami, tiek nauji įmonės klientai – nuo individualių būstų savininkų iki stambių verslo įmonių bei išskirtinių renginių organizatorių. Pavyzdžiui, pernai saugos tarnyba užtikrino integruotą, šiuolaikišką apsaugą daugiau nei 23 tūkst. klientų, tarp kurių prisijungė tokios stambios įmonės, kaip „Švyturys-Utenos alus“, „Vilniaus šilumos tinklai“, „Lidl“ Kauno logistikos centras ir kt. Itin sėkmingas įmonės projektas buvo ir pernai Kaune vykusios Eurolygos finalo ketverto krepšinio varžybos, kur vienu metu dirbo daugiau nei 600 mūsų įmonės darbuotojų“, – sako V. Labeckas.

**Pajamas augino strateginė plėtra ir investicijos į paslaugų kokybę**

„Ekskomisarų biuro“ vadovo teigimu, įmonės efektyvumą pernai padėjo užtikrinti pažangių technologijų naudojimas – dirbtinio intelekto integracija į esamas sistemas, kas leido dar labiau optimizuoti tiek vidinius, tiek išorinius procesus. Be to, praėjusiais metais, Vilniuje, bendrovė persikėlė į šiuolaikinį verslo centrą, kuriame įrengtas atnaujintas, modernus, dirbtinio intelekto algoritmų pagrindu veikiantis stebėjimo ir valdymo centras, kuris atitinka aukščiausius kokybės standartus, o tai dar labiau sustiprina teikiamų paslaugų procesus.

„Jame veikia pažangi, specialiai „Ekskomisarų biuro“ užsakymu sukurta vaizdo valdymo platforma kartu su išmania vaizdo analitikos programine įranga, taip pat įdiegtas automatizuotas greitasis reagavimas į saugomų objektų pažeidimus. Stebėjimo ir valdymo centro algoritmai leidžia sumažinti klaidingų apsaugos sistemų suveikimų skaičių bei taupyti žmogiškuosius resursus. Apskritai, vis dažniau, ypač stambių objektų, fizinę apsaugą keičia integruota elektroninė – dronais ir vaizdo analitika paremta apsauga. Toks stebėjimo būdas tiek klientams, tiek įmonei sumažina finansinius kaštus, taip pat į efektyvesnį lygį pakelia pačių objektų apsaugą“, – teigia V. Labeckas.

Anot saugos tarnybų lyderės vadovo, stiprus finansinis užnugaris pernai įmonei leido toliau vykdyti nuoseklią plėtra –„Ekskomisarų biuras“ **įsigijo 100 proc. UAB „LK service”, veikiančios kaip saugos tarnyba “Likurgas“, akcijų. Tai neabejotinai** turės teigiamos įtakos ir šiųmetiniams įmonės finansiniams rezultatams.

„Šis 2023-2024 metų sandūroje įvykęs strateginis sandoris reikšmingai sustiprino įmonės pozicijas Kauno mieste ir rajone bei suteikė dar daugiau galimybių tiek esamiems, tiek naujiems mūsų klientams. Šiuo metu bendrovė turi didžiausią greitojo reagavimo ekipažų skaičių Kauno regione, kas mums suteikia konkurencinį pranašumą: leidžia dar greičiau atvykti į regiono nutolusius objektus, suteikia galimybių klientams pasiūlyti daugiau integruotų, tiek fizinę, tiek elektroninę apsaugą apimančių sprendimų“, – sako V. Labeckas.

**Lyderystę užtikrina patikimumas ir žinomumas**

Gerus įmonės finansinius rodiklius stiprina metai iš metų įmonei rodomas klientų pasitikėjimas. Naujausias „Open agency“ šiais metais atliktas reprezentatyvus Lietuvos gyventojų nuomonės tyrimas parodė, kad „Ekskomisarų biuras“ yra žinomiausia saugos paslaugas teikianti įmonė Lietuvoje. „Ekskomisarų biuras“ užima lyderio pozicijas tiek pagal spontaninį, tiek pagal primintinį žinomumą bei pagal pirmą paminėjimą. „Ekskomisarų biuro“ prekės ženklą žino net 79 proc. apklaustųjų – dažniau vyrai, vidutinių ar aukštesnių pajamų bei turintys aukštąjį išsilavinimą respondentai. Saugos įmonių tyrimas taip pat atskleidė, kad 48 proc. respondentų – daugiausiai iš visų saugos tarnybų, „Ekskomisarų biurą“ laiko patikima įmone.

„Šie rezultatai dar kartą patvirtina, kad nuoseklus ir atsakingas požiūris į jau tris dešimtmečius atliekamą darbą, duoda vaisius – žmonės žino mus ir mumis pasitiki. O būtent patikimumas bei saugos tarnybos darbo kokybė daugiau nei dviem trečdaliams klientų yra svarbiausi kriterijai renkantis saugos įmonę kaip partnerį. 58 proc. potencialių klientų yra reikšmingas ir trumpiausias greitojo reagavimo ekipažo atvykimo laikas“, – pabrėžia V. Labeckas.

Įmonės vadovo teigimu, tolesnis tarnybos veiklos efektyvinimas, lankstumas ir prisitaikymas prie sparčiai besikeičiančios aplinkos, pernai skatino įmonę didinti investicijas ir į darbuotojus, gerinant jų darbo sąlygas. Pavyzdžiui, pernai darbuotojai buvo aprūpinti naujomis, šiuolaikiškesnėmis ir patogesnėmis darbo aprangomis, taip pat vidutiniškai apie 12 proc. didėjo jų darbo užmokestis, beje, pastarasis per penkerius metus išaugo net 66 proc.

„Nors vis labiau plečiasi įmonės elektroninių saugos paslaugų spektras, fizinė apsauga, kuomet objektą ar renginį saugo žmonės, vis dar sudaro reikšmingą dalį mūsų teikiamų paslaugų krepšelio. Tai reiškia, kad žmogiškieji resursai, jų tinkamas parengimas, kvalifikacijos kėlimas bei adekvatus darbo užmokesčio fondas yra esminės prielaidos norint išlaikyti ir atnaujinti profesionalų komandą, patenkinti augančius klientų poreikius“, – aiškina „Ekskomisarų biuro“ vadovas.

Pasak V. Labecko darbuotojams pridėtinės vertės sukūrė ir pernykštis įmonės sprendimas įsikurti naujame, šiuolaikiškame, beveik 1000 kv. metrų ploto biure, kuriame išvystyta sporto bei laisvalaikio infrastruktūra, konferencijų salės. Pagal poreikį, bendrovė čia gali organizuoti įvairius mokymus, o darbuotojai – sportuoti, čia pat darbo vietoje.

**Ateities kryptis – elektroninės saugos plėtra, įvairūs mokymai**

„Ekskomisarų biuro“ generalinio direktoriaus įsitikinimu, dėl sudėtingos geopolitinės situacijos, Lietuvoje artimiausiu metu vis aktualesniu turėtų tapti pasirengimas ekstremalioms situacijoms bei jų valdymui, augti paklausa strateginių ir logistikos objektų apsaugai.

„Tebesitęsiantis karas Ukrainoje ir su juo susiję įvairūs pastarojo laikotarpio incidentai, gaisrai stambiuose prekybos centruose tiek Lietuvoje, tiek kaimynėse šalyse rodo, kad galimos įvairios hibridinės atakos prieš svarbius infrastruktūros objektus. Todėl būtina didinti budrumą, daugiau investuoti į įvairiapusę objektų apsaugą, plėsti ir gilinti pasirengimą ekstremalioms situacijoms. Būdami saugos sektoriaus lyderiais plėsime įvairias prevencijos, mokymų saugos klausimais programas bei paslaugas. Esant poreikiui esame pasirengę svariai prisidėti ir prie strateginių objektų saugos užtikrinimo“, – pabrėžia V. Labeckas.

Jo teigimu, be šios krypties, turėtų plėstis ir pastaraisiais metais išaugusi išmanių namų ir verslo objektų sprendimų paklausa, todėl didės elektroninės apsaugos namams ir verslui, paslaugų poreikis.

„Įvairios vaizdo stebėjimo sistemos, vaizdo analitika bei lanksčiai programuojami reakcijų algoritmai suteikia didžiules galimybes, tad juos vis labiau išnaudosime, o fizinę saugą, kur įmanoma, keis mažiau brangstančiai darbo jėgai imlūs saugos sprendimai. Dirbtinio intelekto technologijų dėka saugos srityje yra įvykęs proveržis – šie sprendimai analizuoja realiuoju laiku filmuotą medžiagą, geba atskirti įprastą veiklą nuo pavojingos, užtikrina greitesnį reagavimą ir automatizuotą klientų informavimą“, – pažymi V. Labeckas.

„Ekskomisarų biuras“ teikia saugos paslaugas prekybos tinklams „Iki“, „Lidl“, „Maxima“, „Senukai“, Kauno „Žalgirio“ arenai ir kt. Įmonėje dirba daugiau nei 1700 darbuotojų.

**Daugiau informacijos:**

Erika Mičiulienė,

„Berta&Agency“ projektų vadovė

Tel. +370 6 902 6050

El. p. [erika@berta.lt](mailto:erika@berta.lt)